앞

<-

다음

->

瑜伽師地論卷第七十四

彌勒菩薩說

三藏法師玄□奉　詔譯

攝決擇分中菩薩地之三

復次□□南曰

攝無性知等　密意等所行

通達與隨入　差別依爲後

問三種自性相等五法. 初自性. 五法中幾所攝. 答都非所攝. 問第二自性幾所攝. 答四所攝. 問第三自性幾所攝. 答一所攝. 問若依他起自性亦正智所攝. 何故前說依他起自性緣遍計所執自性執應可了知. 答彼意唯說依他起自性雜染分非淸淨分. 若淸淨分當知緣彼無執應可了知

復次三種自性三種無自性性. 謂相無自性性. 生無自性性. 勝義無自性性. 由相無自性性故. 遍計所執自性說無自性. 由生無自性性故. 及勝義無自性性故. 依他起自性說無自性. 非自然有性故. 非淸淨所緣性故. 唯由勝義無自性性故. 円成實自性說無自性. 何以故. 由此自性亦是勝義. 亦一切法無自性性之所顯故

問三種自性幾應遍知. 答一切. 問幾應永斷. 答一. 問幾應證得. 答一

復次由此三種自性. 一切不了義經諸◑密義皆應決了. 謂諸如來◑密語言. 及諸菩薩隨無量敎◑密語言所有要義. 皆由如是三種自性. 應隨決了. 問如經中說無生法忍. 云何建立. 答由三自性而得建立. 謂由遍計所執自性故. 立本性無生忍. 由依他起自性故. 立自然無生忍. 由円成實自性故. 立煩惱苦垢無生忍. 當知此忍無有退轉

復次三種解脫門亦由三自性而得建立. 謂由遍計所執自性故. 立空解脫門. 由依他起自性故. 立無願解脫門. 由円成實自性故. 立無相解脫門. 問遍計所執自性何等智所行. 爲凡智耶. 爲聖智耶. 答都非智所行. 以無相故. 問依他起自性何等智所行. 答是二智所行. 然非出世聖智所行. 問円成實自性何等智所行. 答唯聖智所行

問諸觀行者通達遍計所執自性時. 當言行於相耶. 當言行於無相耶. 答若以世間智而通達時. 當言行於相. 若以出世智而通達時. 當言行於無相. 如遍計所執自性. 依他起自性円成實自性當知亦爾

問若觀行者如實悟入遍計所執自性時. 當言隨入何等自性. 答円成實自性. 問若觀行者隨入円成實自性時. 當言除遣何等自性. 答依他起自性. 問遍計所執自性有幾種. 答隨於依他起自性中施設建立自性差別所有分量. 卽如其量遍計所執自性亦爾. 是故當知遍計所執自性無量差別. 又於依他起自性中. 當知有二種遍計所執自性執. 一者隨覺. 二者串習習氣隨眠. 問依他起自性有幾種. 答當知如相品類差別. 復有二種依他起自性. 一遍計所執自性執所起. 二卽彼無執所起. 問円成實自性有幾種. 答於一切處皆一味故. 円成實自性無有安立品數差別

問遍計所執自性當言何所依止. 答當言依止三事. 謂相名分別. 問依他起自性當言何所依止. 答當言卽依遍計所執自性執. 及自等流. 問円成實自性當言何所依止. 答當言無所安住無所依止

復次□□南曰

若無有作業　微細等無體

生執等了知　染苦喩分別

問若無遍計所執自性當有何過. 答於依他起自性中. 應無名言無名言執. 此若無者. 應不可知雜染淸淨. 問若無依他起自性. 當有何過. 答不由功用. 一切雜染皆應非有. 此若無者. 應無淸淨而可了知. 問若無円成實自性. 當有何過. 答一切淸淨品皆應不可知

問遍計所執自性能爲幾業. 答五. 一能生依他起自性. 二卽於彼性能起言說. 三能生補特伽羅執. 四能生法執. 五能攝受彼二種執習氣◑重. 問依他起自性能爲幾業. 答亦五. 一能生所有雜染法性. 二能爲遍計所執自性及円成實自性所依. 三能爲補特伽羅執所依. 四能爲法執所依. 五能爲二執習氣◑重所依. 問円成實自性能爲幾業. 答亦五. 由是二種五業. 對治生起所緣境界性故

問遍計所執自性當言微細. 當言◑耶. 答當言微細. 如微細難見難了當知亦爾. 問依他起自性當言微細. 當言◑耶. 答當言是◑然難見難了. 問円成實自性當言微細. 當言◑耶. 答當言極微細. 如極微細. 極難見極難了當知亦爾

問此三自性幾是無體能轉有體. 答一. 問幾是有體能轉有體無體. 答一. 問幾是有體而非能轉. 答一

問此三自性幾是不生能生於生. 答一. 問幾是生能生生不生. 答一. 問幾是非生不能生生及不生. 答一

問遍計所執自性執無執相云何應知. 答此有二種. 一彼覺悟執或無執. 二彼隨眠執或無執. 若由言說假立名字遍計諸法決定自性. 當知是名彼覺悟執. 若善了知唯有名者. 知唯名故. 非彼諸法有決定性. 當知是名於彼無執. 若未◑彼習氣隨眠. 當知於彼有隨眠執. 乃至未捨習氣◑重. 若永斷已當知無執. 問依他起自性執無執相云何應知. 答若由遍計所執自性覺悟執故. 復遍計彼所成自性. 是名初執. 若善了知唯有衆相. 不遍計彼所成自性. 是名無執. 若於相縛未永◑者. 於諸相中有所得時. 名第二執. 若於相縛已永◑者. 於無相界正了知故. 於相無得. 或於後時如其所有. 而有所得當知無執. 問円成實自性執無執相云何應知. 答此無有執. 此界非執安足處故. 若於此界未得未觸未作證中. 起得觸證增上慢者. 當知卽是遍計所執. 及依他起自性上執

問遍計所執自性當云何知. 答當正了知唯有其名. 唯遍計執無相無性. 無生無滅. 無染無◑. 本來寂靜自性涅槃. 非過去. 非未來. 非現在. 非繫非離繫. 非縛非解脫. 非苦非樂. 非不苦不樂. 唯是一味遍一切處. 皆如虛空. 以如是等無量行相. 應正了知遍計所執自性. 問依他起自性當云何知. 答當正了知一切所詮有爲事攝. 云何一切所詮事耶. 所謂蘊事. 界事. 處事. 緣起事. 處非處事. 根事. 業事. 煩惱事. 隨煩惱事. 生事. 惡趣事. 善趣事. 産生事. 色類事. 四大王衆天事. 乃至他化自在天事. 梵衆天事. 乃至色究竟天事. 空無邊處事. 乃至非想非非想處事. 隨信行事隨法行事. 順決擇分善根事. 見道事. 修道事. 預流果事. 乃至阿羅漢果事. 獨覺事. 等正覺事. 滅想受事. 到彼岸事. 念住事. 乃至道支事. 靜慮無量無色定事. 修想事. 修隨念事. 解脫勝處遍處事. 力無所畏願智不護念住大悲永害習氣. 諸相隨好. 一切種妙智. 一切不共佛法事. 又當了知. 同於幻夢光影. 谷響水月. 影像及變化等. 猶如聚沫猶如水泡. 猶如陽焰猶如芭蕉. 如狂如醉. 如害如怨. 如飮尿友喩. 如假子喩毒蛇◑. 是空無願遠離無取虛僞不堅. 如是等類差別無量. 問円成實自性當云何知. 答當正了知. 如先所說差別之相. 所謂眞如實際法界. 如是等類無量差別. 復當了知所餘差別. 謂無形色不可覩見. 無所依住無所攀緣. 不可顯現不可了別. 不可施爲不可宣說. 離諸◑論無取無捨. 如是等類差別無量. 問此三自性幾自非染能令他染. 答一. 問幾唯自染. 答一. 問幾自淸淨令他淸淨. 答一. 如染當知苦亦爾. 問遍計所執自性以何爲喩. 答譬如虛空. 問依他起自性以何爲喩. 答如害如怨. 問円成實自性以何爲喩. 答譬如無盡大寶伏藏.

問遍計所執自性由何故遍計. 答由依他起自性故. 問依他起自性由何故依他. 答由因緣故. 問円成實自性由何故円成實. 答由一切煩惱衆苦所不雜染故. 又由常故

問如說能取眞實義慧是無分別. 云何應知無分別相. 爲由不作意故. 爲由超過彼故. 爲由無所有故. 爲由是彼性故. 爲由於所緣境作加行故. 若由無作意故者. 彼與如理作意相應不應道理. 熟眠狂醉應成此過. 若由超過彼故者. 云何不與聖敎相違. 如說三界所有諸心心所皆是分別. 若由無所有故者. 云何此慧非成非心所. 若由是彼性故者. 云何此慧非成色自性. 及非貫達相. 若由於所緣境作加行故者. 云何不謗無分別慧離加行性. 若如是等皆不應理. 云何當知無分別慧. 答於所緣境離加行故. 此所緣境離有無相諸法眞如. 卽此亦是離諸分別. 由先勢力所引發故. 雖離加行. 若於眞如等持相應妙慧生時. 於所緣相能現照取. 是故此慧名無分別. 如是已說眞實義分決擇. 由五因緣當知菩薩所有威德不可思議. 何等爲五. 一者菩薩所有威德超過一切尋思境故. 二者菩薩所有威德世間譬喩不可得故. 三者菩薩所有威德唯繫屬善磨瑩心故. 四者菩薩所有威德與不定地心一向不同分故. 五者菩薩所有威德一向繫屬定地心故

復次於大乘中有十法行. 能令菩薩成熟有情. 何等爲十. 謂於大乘相應菩薩藏攝契經等法. 書持供養惠施於他. 若他正說恭敬聽聞. 或自翫讀或復領受. 受已廣音而爲諷誦. 或復爲他廣說開示. 獨處空閑思量觀察隨入修相. 問如是十種法行. 幾是能生廣大福德道. 答一切. 問幾是加行道. 答一. 謂第九. 問幾◑障道. 答一. 謂第十. 如是種類餘決擇文更不復現. 復次如聞所成地攝大乘中說. 大菩提由五種相應. 當了知. 謂自性故. 功能故. 方便故. 轉故. 還故. 而未分別. 今當解釋

云何大菩提自性. 謂勝聲聞獨覺轉依. 當知此轉依復有四種相. 一生轉所依相. 二不生轉所依相. 三善觀察所知果相. 四法界淸淨相. 生轉所依相者. 謂佛相續出世間道生轉所依. 若不爾不得此轉依. 此道應當不生不轉. 若遠離彼而有此事. 未轉依時先應有此. 不生轉所依相者. 謂一切煩惱及諸習氣不生轉所依. 若不爾不得此轉依. 一切煩惱及諸習氣便有衆緣和合不生不轉應不可得. 善觀察所知果相者. 謂此轉依是善通達所知眞實. 所知眞如果. 若不爾諸佛自性應更觀察. 更有所斷. 更有所滅. 法界淸淨相者. 謂此轉依已能除遣一切相故. 是善淸淨法界所顯. 若不爾此應無常. 應可思議. 然此轉依是常住相不可思議. 復次此不可思議說名無二. 由五種相應當了知. 一由自性故. 二由處故. 三由住故. 四由一性異性故. 五由成所作故

云何由自性故. 不可思議. 謂或卽色或離色. 如是不可思議. 或卽受想行識. 或離受想行識. 如是不可思議. 或卽地界或離地界. 如是不可思議. 或卽水界火界風界或離水界火界風界. 如是不可思議. 或卽眼處或離眼處. 如是不可思議. 或卽耳鼻舌身意處. 或離耳鼻舌身意處. 如是不可思議. 或有或非有. 如是不可思議

云何由處故不可思議. 謂或在欲界或離欲界. 如是不可思議. 或在色界無色界. 或離色界無色界. 如是不可思議. 或在人中或離人中. 或在天上或離天上. 如是不可思議. 或在東方或離東方. 或在南西北方上下方維. 或離南西北方上下方維. 如是不可思議

云何由住故不可思議. 謂安住如是如是色類樂住. 如是不可思議. 安住如是如是色類奢摩他住. 如是不可思議. 安住有心住. 如是不可思議. 安住無心住. 如是不可思議. 安住如是色類聖住. 如是不可思議. 安住如是色類天住梵住. 如是不可思議

云何一性異性不可思議. 謂一切佛同安住一無漏界中. 爲是一性. 爲是異性. 如是不可思議

云何成所作故不可思議. 謂如是如是如來同界同智勢力勇猛住無漏界. 依此轉依能作一切有情義利. 如是不可思議. 此復二因緣故當知不可思議. 謂離言說義故. 及過語言道故不可思議. 又出世間故. 無有世間能爲譬喩. 是故不可思議

云何功能. 謂若略說有十自在. 說名功能. 謂壽自在等如本地分已說

云何加行. 謂若略說有四種化說名加行. 一未成熟有情令成熟故. 作菩薩行化. 二已成熟有情令解脫故. 於三千大千世界百拘◑贍部洲中. 同於一時方便攝受如來之化. 三卽爲彼所化有情作聲聞化. 四卽爲彼所化有情作獨覺化. 當知一切諸佛世尊於此四種變化十事中. 遍方界功能無◑

云何爲轉. 當知此轉略有二種. 一權時轉. 二畢竟轉. 權時轉者. 謂諸有情乃至未成熟. 未解脫來諸佛世尊有變化轉. 畢竟轉者. 謂如無盡不可思議諸佛自性大光明轉. 如是能作一切有情所作事轉

云何爲還. 當知此還亦有二種. 一權時還. 二畢竟還. 權時還者. 謂所化有情已成熟已解脫故. 從此無間諸佛世尊現般涅槃. 非畢竟滅. 畢竟還者. 當知煩惱及諸習氣畢竟盡故. 彼所依處衆苦亦盡

云何能讚歎者於如來所能作饒益. 謂隨所讚歎但行自利. 非由讚歎於如來所有異所作猶如造甁. 何以故. 如來◑善極少欲故. 復有二種於如來所稱揚讚歎甚希奇法. 一令讚歎者純行自利生無量福. 二於遠離一切所求諸如來所而作饒益. 謂於如來所如如讚歎. 如是如是攝受自利. 如如攝受自利. 如是如是名以供養攝受如來. 由此因緣生極廣大無盡福聚. 又諸如來有二種事. 一不可意事. 二可意事

復次由六種相當知略攝如來功德. 一円滿. 二無垢. 三不動. 四無等. 五能作有情利益事業. 六功能

云何円滿. 謂諸如來成就三界及出世間一切功德. 彼出世間所有功德超過一切語言行路. 是故如來一切歌詠所不能及. 由此因緣彌應讚歎. 云何無垢. 謂諸功德有七種垢. 一欲. 二見. 三疑. 四慢. 五□. 六隨眠. 七◑. 彼於如來一切永無. 何以故. 由諸如來所有功德不求他知. 謂欲令他知我成就如是功德. 又於此德無執著見. 又於此德無有疑惑爲功德耶爲過失耶. 又不以己所有功德與他뇔量. 又不觀己所有功德□醉掉擧生欣生喜. 非彼功德爲諸煩惱之所隨眠. 永害煩惱幷習氣故. 又於功德無◑◑心. 謂勿令他同所證得

云何不動. 謂諸外道不能動故. 一切魔軍不能動故. 一切盜賊不能奪故. 一切親屬不能壞故. 一切國王不能壞故. 火水風大不能變故. 壽命雖盡亦無退故. 由諸如來功德無盡. 是故不動

云何無等. 謂諸如來所有功德極廣大故. 極尊勝故. 極衆多故. 大威力故. 若◑不◑一切有情無與等者. 是故無等

云何能作有情利益事業. 謂捨所得廣大無罪所有安樂. 方便示現利他加行. 是故能作利益他事

云何功能. 謂於所作利有情事. 不待作願而円證故. 彼加行智爲親屬故. 於彼恒時而專志故

復次由五因緣. 當知諸天非所歸依. 何等爲五. 一由形相故. 二由自性故. 三由作業故. 四由法爾故. 五由因果故

云何諸天由形相故. 非所歸依. 謂由不現見無交議故. 由形暴惡有怖畏故. 由習放逸有貪愛故. 由捨利他無悲愍故. 由不了知作與不作. 於眞實義不通達故

云何如來由形相故是眞歸依. 謂由現見有交議故. 由形憺◑無怖異故. 由無縱逸離貪愛故. 由常不捨利有情事有悲愍故. 由善了知作與不作. 於眞實義善通達故

復由五相唯有如來是眞歸依. 何等爲五. 一爲利益一切有情取菩提故. 二能善轉正法眼故. 三於恩怨諸有情所等心利故. 四捨一切家宅親屬攝受貪愛根寂靜故. 五能善解一切疑故

云何諸天由自性故. 非所歸依. 謂彼諸天漏所隨故. 性非調善能調御他不應道理. 如來永離一切漏故. 其性調善故. 能調御一切有情

云何諸天由作業故. 非所歸依. 謂彼諸天受用諸欲安住爲業. 損害有情惡業可得. 如來廣大無垢靜慮安住爲業. 能作有情利益爲業

云何諸天由法爾故. 非所歸依. 謂諸世間及出世間吉祥盛事一切皆依自功力故. 若離功力. 雖於諸天極申敬事. 亦不能得. 雖不敬事. 但作功力必能得故

云何諸天由因果故. 非所歸依. 謂諸天身爲由能感天業所得. 爲由供養諸天故得. 爲無因得. 若由能感天業得者. 但應歸依自所作業. 非彼諸天. 若無因得. 應歸無因. 不應歸天. 若由供養諸天故. 得此諸天身. 爲當但用供養爲因. 爲天爲俱. 若唯供養天應唐捐隨所供養應感天身. 若但由天供養徒設. 雖不供養天應令彼獲得天身. 若言俱由. 謂以供養攝降諸天隨所思願皆令果遂. 若爾七種所思果遂不決定故. 不應道理. 謂供養緣於所攝受. 諸信解者於信解緣. 於信解事. 於能往趣最勝天身. 於能果遂最勝富樂. 於能滅壞阿素洛等所有怨敵. 及於徙沒

復次有四淸淨. 一名淸淨. 二語淸淨. 三自性淸淨. 四形相淸淨. 又此形相有大威德. 斷諸疑網. 能善記別. 難化能化. 天人所歸善能誨導. 證出離性制諸外道

復次云何當知色等想事. 色等施設是假名有非實物有. 謂諸名言熏習之想所建立識. 緣色等想事計爲色等性. 此性非實物有. 非勝義有. 是故如此色等想法非眞實有. 唯是遍計所執自性. 當知假有. 若遣名言熏習之想所建立識. 如其色等想事緣. 離言說性. 當知此性是實物有. 是勝義有. 此中道理言論成立. 如菩薩地應知. 若諸名言熏習之想所建立識. 緣遍計所執自性爲境. 卽說此性非內非外. 非二中間少有可得. 非已生. 非當生. 非正生. 非已滅. 非當滅. 非正滅. 本來寂靜自性涅槃. 何以故. 此唯假有非勝義有故. 若離名言諸法自性. 當知此性凡夫所生邪執爲緣. 已生當生正生已滅當滅正滅. 若未永斷未遍知便成雜染. 若已永斷已遍知. 乃成淸淨. 復有四法能令菩薩攝正多聞. 謂多聞持. 多聞證. 多聞果. 多聞◑. 如其次第菩提願. 事善友. 思擇力. 住空閑. 應知其相

問諸菩薩意樂界云何. 答於諸佛法信解有性所顯故. 問諸菩薩增上意樂界云何. 答於諸佛法信解有德所顯故. 問諸菩薩勝解界云何. 答於諸佛法信解可得所顯故. 問諸菩薩愍云何. 答於苦現前諸有情所隨生愍傷故. 間諸菩薩悲云何. 答於苦因現前諸有情所隨生悲哀故. 問諸菩薩慧云何. 答於所知境通達如所有性故. 問諸菩薩智云何. 答於所知境通達盡所有性故

復有三種思惟過患. 謂不究竟思惟. 非處思惟. 顚倒思惟

復次如諸菩薩所行惠施當知. 此施由七種相乃得淸淨. 謂施物淸淨. 戒淸淨. 見淸淨. 心淸淨. 語淸淨. 智淸淨. 垢淸淨. 如是淸淨當知一切皆有十相. 云何施物淸淨十相. 一廣大施. 謂衆多差別故. 二平等施. 謂無增無減故. 三應時施. 謂當彼所樂故. 四上妙施. 謂色等具足故. 五淸淨施. 謂非不◑物所雜穢故. 六如法施. 謂無罪相應故. 七隨樂施. 謂隨求者所愛樂故. 八利益施. 謂隨彼所宜故. 九或頓或漸施. 謂觀彼求者故. 十無間施. 謂無斷絶故

云何戒淸淨十相. 一發勤精進所獲財物而用惠施. 二自手臂力所致財物而用惠施. 三離垢汚物而用惠施. 四如法而施. 五如法所得而用惠施. 六息除諸惡而行惠施. 七調伏諸根而行惠施. 八殷重恭敬而行惠施. 九自手而施. 十於己僕從先行恩養. 然後惠施他來求者

云何見淸淨十相. 一不計度我能行施施爲我所而行惠施. 二不將己뇔量於他. 謂我是勝是等是劣而行惠施. 三不觀他當有反報而行惠施. 四不觀察當來有勝殊妙富樂而行惠施. 五不觀施全無有果而行惠施. 六不觀施不相似果而行惠施. 七不觀施有顚倒果而行惠施. 八不觀殺害爲伴侶善而行惠施. 九不觀奇變吉祥之相而行惠施. 十不爲世間聲轝稱讚而行惠施

云何心淸淨十相. 一憐愛心而行惠施. 謂任自性於諸有情. 二珍寶心而行惠施. 謂於施所. 三平等心而行惠施. 謂於怨親及中庸所. 四調伏垢心而行惠施. 謂於◑垢及蓄積垢. 當知不施於他名爲◑垢. 自不受用名蓄積垢. 五欣樂心而行惠施. 謂由七相. 一於未來求者發喜樂心故. 二於已來求者初見便生◑信心故. 三於正施時生悅豫心故. 四生靜定心故. 五生無足心故. 六生不惱害意趣心故. 七施已無追悔心故. 六忍辱心而行惠施. 謂無於求者强遮障中能堪忍故. 及無◑倦故. 七以慈心而行惠施. 謂於惱害者. 八以悲心而行惠施. 謂於有苦者. 九以喜心而行惠施. 謂於有功德者. 十以捨心而行惠施. 謂於親友所

云何語淸淨十相. 一先於施物恣彼乞者. 二彼若至時稱善來進. 三遠離넥蹙平面而視. 舒◑含笑先言問訊. 四以柔軟言共申談論安慰乞者. 五從此無間言當施汝可愛財物欣慶斯施. 六正發施言. 吾今惠汝. 七彼若遮障從容分布不出◑言. 八於乞求者若對若背不毁不◑亦無論說. 九若無施物正言詞謝許得隨與. 十於乞求者. 終不對面呵責驅逐輕笑◑弄. 亦不令其改容◑愧

云何智淸淨十相. 一由惠施智淸淨. 二由求者智淸淨. 三由施物智淸淨. 四由施加行智淸淨. 五由以施成熟有情智淸淨. 六由方便善巧智淸淨. 七由諸欲過患智淸淨. 八由除垢智淸淨. 九由於友遠離攝受智淸淨. 十由◑覆六方智淸淨

一由惠施智淸淨者. 謂於施異名. 於施體相. 於施訓辭. 於施差別. 皆如實知而行惠施. 二由求者智淸淨者. 謂於一切有情皆住福田覺而行惠施. 於諸勝劣有得有失怨恩等所. 能善了知隨來求者所樂差別而行施故. 又先以諸所施財物. 遍於一切有情之類意樂而捨. 若諸求者自然取時皆生隨喜. 三由施物智淸淨者. 謂於一切工巧業處智善巧故. 速疾能集所有財物而用惠施. 或由善根之所攝受. 謂於前生或現法受所感財物而用惠施. 或發神通或由法受所致財物而用惠施. 或他積集所有財物而用惠施. 如勸導他或任彼務

四由施加行智淸淨者. 謂於施加行能善了知. 不令求者身心勞倦. 自心無染而行惠施. 善能分布施來求者. 施貧◑者. 施無依者. 施惡行者. 施妙行者. 施自僕從. 謂若貧乏中財大財隨其所應如軌行施. 非不如軌

五由施成熟有情智淸淨者. 謂善了知施. 能成熟諸有情已而行惠施. 以所施物與諸大衆普共行施. 亦令大衆生無量福. 又於貧窮樂行施者. 以己財物分布與之令其行施. 或有不貧內◑◑◑雖欲惠施. 而不能用自財布施. 卽以財物與之令施. 或於佛法及僧田中欲有所作. 便以財物棄捨與之令彼造作. 由此因緣於二門中生無量福

六由方便善巧智淸淨者. 謂或由敎導令行惠施. 或强力逼令行惠施. 或領彼恩令行惠施. 或由生故令行惠施. 或由神力而行惠施. 七由諸欲過患智淸淨者. 謂於諸欲所有過患. 如實知已而行惠施. 謂於苦蘊中或時了知二種過患. 一者現法. 二者後法. 或時了知五種過患. 謂如五種過患經說. 或時了知六種過患. 謂此諸欲是怖增語如是等類. 廣說如經. 或時了知七種過患. 謂知諸欲無常虛僞◑妄失法譬如幻事惑亂愚夫. 或時了知八種過患. 謂知諸欲如朽骸骨. 如經廣說. 乃至猶如樹端熟果

八由除垢智淸淨者. 謂於除遣十四垢業. 如實知已而行惠施. 此如尸넛落迦經說

九由於友遠離攝受智淸淨者. 謂能善知遠離四種惡友攝受四種善友而行惠施. 此亦如尸넛落迦經說

十由◑覆六方智淸淨者. 謂◑覆六方而行惠施. 此亦如尸넛落迦經說. 方何垢淸淨十相. 一遠離懈怠垢而行惠施. 謂或內或外. 或近或遠. 或身疲倦或不疲倦. 或身羸劣或不羸劣. 而常惠施. 二遠離貪垢而行惠施. 謂於財物. 三遠離瞋垢而行惠施. 謂於求者. 四遠離癡垢而行惠施. 謂於因果. 五遠離障垢而行惠施. 言障垢者. 謂四種障. 一不串習. 二◑乏. 三耽◑. 四觀果. 六善分布而行惠施. 此卽遠離非道理垢. 謂貧乏者於自僕從. 若中財者卽於彼所及貧苦所. 若大財者卽於彼所. 亦於其餘來求者所. 七由円滿而行惠施. 此卽遠離諸減少垢. 謂事円滿. 意樂円滿. 事円滿者. 復有七相. 一施資産事. 二施國土事. 三施有情事. 四施莊嚴事. 五施舍宅事. 六施居處事. 七施內身事. 意樂円滿者. 謂於內身及外財寶. 獲得自性無著意樂. 八由淸淨而行惠施. 此卽遠離不淸淨垢. 謂由十種淸淨. 卽無著無取等如本地分廣說. 九善觀察而行惠施. 此卽遠離惡慧垢. 謂觀察施物. 觀察意樂. 觀察其田. 觀察施物者. 謂觀察受用勝於積聚. 觀察惠施勝於受用. 何以故. 若唯積聚不能自益. 不能益他. 非現法利非後法利. 若諸菩薩唯自受用名自饒益. 非饒益他. 名現法利. 非後法利. 若諸菩薩能行惠施. 便自發生廣大歡喜. 名自饒益名饒益他. 名現法利名後法利. 觀察意樂者. 當知意樂略有四種. 一於因中無倒意樂. 二於果中無著意樂. 三於有情悲愍意樂. 四於一切智智円滿意樂. 由如是等諸意樂故. 而行惠施. 觀察田者. 當知略由五相. 一於是處乞求可得. 二於是處已有乞求復加貧◑. 三於是處已有貧◑復無依◑. 四於是處有無依◑復行惡行. 是名爲田. 五於是處雖無此等. 而有修行善行可得. 由七種相當知非田. 一乞求者極大暴惡曾爲怨害. 歸依怨害而有所求. 二勸爲善事終不能得. 三心◑染汚爲染汚事而有乞求. 四爲損惱而有乞求. 五乞求者或自是魔或魔所魅非處乞求. 六乞求父母. 或復隨一非所施物. 七能爲無義. 由此等相當知是名觀察非田. 十具方便德而行惠施. 此卽遠離無方便過失垢. 此中方便者. 謂串習施. 不顧身命. 悲愍有情. 眞實義智無上菩提勝解敎導. 强力逼迫. 處任恩報. 生及神力

瑜伽師地論卷第七十四

위

*

다음

->